RAPORT AL COMISIEI CĂTRE PARLAMENTUL EUROPEAN ȘI CONSILIU

Calitatea benzinei și motorinei folosite pentru transportul rutier în Uniunea Europeană: Cel de-al optulea raport anual (an de raportare 2009)

REZUMAT

Directiva 98/70/CE[1] prevede specificații tehnice minime în baza criteriilor sanitare şi de mediu pentru carburanții care trebuie folosiți pentru vehicule echipate cu motoare cu aprindere prin scânteie și motoare cu aprindere prin comprimare. Calitatea carburanților este importantă din punctul de vedere al mediului deoarece afectează emisiile poluante ale motoarelor și, prin urmare, calitatea aerului. Calitatea carburanților influențează, de asemenea, uşurinţa cu care constructorii reușesc să respecte limitele dorite de emisii de poluanți și de gaze cu efect de seră, precum și costurile pe care aceștia trebuie să le suporte în acest sens.

Nerespectarea specificațiilor aplicabile carburanților poate determina o creștere a emisiilor (de exemplu, excesul de compuși oxigenați poate duce la creșterea emisiilor de NOx), deteriorarea motorului și a sistemelor de epurare a gazelor de eșapament (de exemplu, excesul de sulf poate deteriora catalizatorii), având drept consecință o mai mare poluare a aerului. Pentru a garanta respectarea normelor de calitate în materie de carburanți impuse de directiva menționată anterior, statele membre trebuie să introducă sisteme de monitorizare a calității carburanților.

Articolul 8 din Directiva 98/70/CE prevede obligația publicării anuale de către Comisie a unui raport privind calitatea carburanților în statele membre. Acest al optulea raport al Comisiei face un rezumat al informațiilor trimise de către statele membre pentru anul 2009 cu privire la calitatea benzinei și motorinei, precum și la volumele comercializate. Toate statele membre au prezentat un raport complet pentru 2009, cu excepția Luxemburgului, care în ultimii doi ani nu a înaintat niciun raport. Luxemburgul a furnizat date privind vânzările de carburanți, însă nu a efectuat nicio eșantionare în 2009, ceea ce înseamnă că, potrivit cerinţelor directivei, raportul acestui stat este incomplet. În 2010 s-a raportat că Luxemburgul a demarat procesul de eşantionare.

Respectarea termenelor de prezentare a rapoartelor s-a îmbunătățit considerabil în 2009. Paisprezece state membre și-au prezentat raportul pe 2009 înainte de termenul limită anual, iar din restul de treisprezece rapoarte prezentate, unsprezece au fost primite la mai puțin de o lună după termenul de raportare.

Monitorizarea calității carburanților în 2009 arată că specificațiile pentru benzină și motorină prevăzute de Directiva 98/70/CE sunt, în general, respectate; și de această dată au fost constatate doar puține depășiri. În cazul benzinei, principalii parametri pentru care s-au înregistrat depășiri sunt cifra octanică „research”/indicele octanic motor (COR/MON)[2], presiunea vaporilor în perioada verii[3], distilarea/evaporarea la 100/150°C[4] şi conţinutul maxim de sulf. În cazul motorinei, principalii parametri pentru care s-au înregistrat depășiri au fost conținutul de sulf, punctul de distilare la 95 % și cifra cetanică.

Întrucât depășirile sunt relativ rare și majoritatea statelor membre iau măsuri pentru a scoate de pe piață carburanții neconformi, Comisia nu cunoaște cazuri în care aceste depășiri să fi avut efecte negative asupra emisiilor vehiculelor sau asupra funcționării motoarelor. Cu toate acestea, Comisia îndeamnă statele membre să continue să ia măsuri pentru a asigura deplina conformitate pentru ca astfel de probleme să nu apară în viitor. Comisia va continua să monitorizeze respectarea cerințelor directivei cu privire la calitatea carburanților.

Conținutul redus de sulf contribuie la reducerea poluării atmosferice și la introducerea de noi tehnologii în domeniul motoarelor. Prin Directiva 2003/17/CE, la 1 ianuarie 2009 a intrat în vigoare o nouă specificație privind carburanţii pentru autovehicule utilizaţi în transportul rutier care limitează conținutul de sulf al tuturor carburanţilor pentru autovehicule utilizaţi în transportul rutier în UE la 10 ppm (carburanți fără sulf). Anul 2009 reprezintă primul an de raportare de la aplicarea noii specificaţii și, în consecință, conținutul mediu de sulf a scăzut în 2009, situându-se cu mult sub nivelul raportat în 2004, după cum se arată în tabelul 1:

Tabelul 1: Tendința anuală a conținutului mediu de sulf al benzinei și al motorinei

UE | Conținut mediu de sulf, ppm* |

Carburant/an | 2001 | 2002 | 2003* | 2004* | 2005* | 2006** | 2007*** | 2008*** | 2009*** |

Benzină | 68 | 51 | 37 | 38 | 19 | 18 | 18 | 14 | 6 |

Motorină | 223 | 169 | 125 | 113 | 25 | 22 | 23 | 18 | 8 |

* Cu excepția Franței, care nu a trimis niciun raport pentru perioada 2003-2005** Cu excepția Maltei, care nu a trimis raportul pentru 2006.

*** Cu excepţia Luxemburgului, care nu a trimis rapoartele pentru 2007 şi 2008 şi a trimis un raport incomplet pentru 2009

Sistemele naționale de monitorizare a calității carburanților continuă să fie foarte diferite. Cu toate acestea, se așteaptă ca dispozițiile directivei să promoveze omogenitatea și să amelioreze calitatea raportării.

2. INTRODUCERE

Specificațiile aplicabile benzinei și motorinei vândute în Uniunea Europeană sunt stabilite în anexele la Directiva 98/70/CE. Începând de la 1 ianuarie 2005, se aplică doar un singur set de specificații privind carburanții. Directiva prevede obligația statelor membre de a prezenta sinteze privind calitatea carburanților vânduți pe teritoriile lor. Începând din 2004, statele membre trebuie să prezinte rapoarte cu privire la monitorizarea efectuată în conformitate cu standardul european EN 14274[5] sau cu sisteme cu un grad de încredere echivalent. Articolul 8 din Directiva 98/70/CE, astfel cum a fost modificat de articolul 1 alineatul (5) din Directiva 2003/17/CE, prevede obligația Comisiei de a publica rezultatele rapoartelor privind calitatea carburanților prezentate de statele membre. În conformitate cu această obligație, prezentul raport, al optulea al Comisiei, sintetizează datele pentru 2009 privind calitatea benzinei și a motorinei, precum și volumele vândute în UE în anul respectiv. Rapoartele pentru anii anteriori pot fi găsite pe paginile web ale Comisiei[6].

3. SISTEMELE NAţIONALE DE MONITORIZARE

Decizia 2002/159/CE a Comisiei și standardul european EN 14274 au îmbunătățit utilitatea informațiilor şi au facilitat analizarea tendințelor carburanţilor în UE. Calitatea proiectării sistemelor de monitorizare ale statelor membre, nivelul de respectare a valorilor limită și informațiile prezentate în rapoarte continuă să se amelioreze. Cu toate acestea, mai sunt necesare îmbunătățiri într-o serie de sectoare cheie, sintetizate după cum urmează:

Statele membre sunt încurajate să continue să crească gradul de respectare a termenelor stabilite pentru depunerea rapoartelor. Mai multe state membre nu efectuează o eșantionare suficientă pentru toţi carburanţii sau nu prelevează un număr suficient de mare de eșantioane de la stațiile de alimentare (spre deosebire de depozite/rafinării) pentru a putea îndeplini cerințele standardului european EN 14274[7], a se vedea Figura 2. Prelevările efectuate în depozite sau rafinării trebuie efectuate în plus faţă de numărul minim de eşantioane care trebuie prelevate din staţiile de alimentare. În cazurile în care statele membre folosesc propriile lor sisteme naţionale, acestea trebuie decrise în detaliu pentru a se verifica dacă sunt în conformitate cu standardul european. Descrierea respectivă trebuie să arate echivalența sistemului de monitorizare cu standardul EN 14274 din perspectiva fiabilității statistice. Evaluarea rapoartelor prezentate de statele membre se face în funcție de perioadele adecvate din timpul anului, pentru a se asigura comparabilitatea rapoartelor la nivelul UE. În cazul în care un stat membru a ales să folosească o altă perioadă a anului decât cea specificată, trebuie să se furnizeze informații corespunzătoare în anexa națională din cadrul raportului de monitorizare a calității carburanților. Datele numerice de bază ale unor state membre par a nu fi coerente. Aceste erori pot fi corectate, însă întârzie raportarea. |

4. RAPORTARE PENTRU ANUL 2009

4.1 Calitatea și volumul carburanților

Spre deosebire de anii anteriori, noua limită a conținutului de sulf de cel mult 10 ppm pentru toți carburanții pentru autovehicule utilizați în transportul rutier a determinat o trecere de la benzina COR 95 (<50 mg/kg) la benzina COR 95 (<10 mg/kg). În ceea ce priveşte cifra octanică, vânzările de COR 95 au constituit majoritatea (64,4%) vânzărilor de benzină în 2009. În ceea ce priveşte restul vânzărilor, 28,3 % au fost vânzări de benzină 95 = <COR<98, 5,8 % au fost vânzări de benzină COR 98 și un procent mic de 1,5% a fost reprezentat de vânzările de benzină COR 91. A se vedea Figura 1 și tabelul din anexă pentru detalii complete pentru fiecare stat membru.

Figura 1: Ponderea vânzărilor de carburanți în UE în 2009 pe tip de carburant (%) *

Vânzările de benzină | 2009 | Vânzările de motorină | 2009 |

[pic] | [pic] |

Tip de carburant | % | Tip de carburant |

5 | Benzină fără plumb COR min.=95 (<50 ppm S) | 0,0% |

6 | Benzină fără plumb COR min.=95 (<10 ppm S) | 64,4% |

7 | Benzină fără plumb 95=<COR<98 | 0,0% |

8 | Benzină fără plumb 95=<COR<98 (<50 ppm S) | 0,0% |

9 | Benzină fără plumb 95=<COR<98 (<10 ppm S) | 28,3% |

10 | Benzină fără plumb COR>=98 | 0,0% |

11 | Benzină fără plumb COR>=98 (<50 ppm S) | 0,0% |

12 | Benzină fără plumb COR>=98 (<10 ppm S) | 5,8% |

Ca în perioada 2001-2008, Franța, Germania, Italia, Spania și Regatul Unit au înregistrat cele mai mari vânzări de carburanți în 2009 (Figura 4). Vânzările de motorină sunt predominante în aproape toate statele membre, însă nivelul lor relativ în raport cu cel al vânzărilor de benzină variază considerabil.

Din 2001, s-a înregistrat o creștere a omogenității în ceea ce privește numărul sortimentelor de carburant declarate disponibile în UE (a se vedea Figura 5). Diferența dintre sortimente a reprezentat, în principal, consecința existenței diferitelor niveluri octanice (categoria COR). În 2009, numai șase state membre au raportat existenţa a trei sortimente de benzină, în timp ce restul au raportat două sortimente de benzină (niciun stat membru nu a raportat existența unui singur sortiment de benzină).

Înainte de 2009, în Uniunea Europeană erau disponibile doar două sortimente de motorină pentru autovehiculele rutiere: cu conținut redus de sulf şi fără sulf. Conform așteptărilor, statele membre au trecut la motorină 100% fără sulf în timp util pentru a putea respecta noile limite obligatorii referitoare la conținutul de sulf.

Figura 6 prezintă conținutul mediu de sulf al sortimentelor de benzină și motorină pe stat membru în UE. Media conținutului de sulf din motorină în Cipru, Republica Cehă, Bulgaria, Slovacia și România depășește noua limită obligatorie de 10 ppm atât pentru benzină, cât şi pentru motorină.

Figura 2: Rata eșantionării practicate în cadrul monitorizării calității carburanților în întreaga UE în 2009 (numărul mediu de eșantioane pe sortiment de carburant)

Număr mediu de eșantioane /sortiment carburant | [pic] |

Benzină | Motorină |

Figura 4: Vânzările naționale de carburanți în 2009, pe sortiment de carburant, în întreaga UE (în milioane de litri)

Vânzări de carburanți în milioane de litri | [pic] |

Total benzină | Total motorină |

Figura 5: Numărul sortimentelor de carburanți disponibile la nivel național în UE în 2009 pe sortiment de carburant

Numărul sortimentelor de carburanți disponibile | [pic] |

Numărul sortimentelor de benzină | Numărul sortimentelor de motorină |

Figura 6: Conținutul mediu de sulf al sortimentelor de benzină și motorină în UE în 2009 (%)

Conținutul mediu de sulf al carburanților (ppm) | [pic] |

Benzină | Motorină |

Notă: după cum se vede în grafic, câteva state membre depăşesc limita conţinutului de sulf din motorină. În toate cazurile, acest lucru este rezultatul prelevării unui număr foarte mic de eşantioane, care însă au valori foarte mari. Cauzele au fost identificate şi corectate în consecinţă. Având în vedere că acesta este primul an în care conţinutul de sulf este redus la 10 ppm, această tendinţă trebuie supravegheată mai îndeaproape în viitor.

4.2 Conformitate cu Directiva 98/70/CE în 2009

Tabelul 2 sintetizează modul în care statele membre au respectat Directiva 98/70/CE în 2009 și prezintă atât rezultatele analizei eșantioanelor în raport cu valorile limită, cât și nivelul de conformitate a formatului și a conținutului raportării. Ca în perioada 2001-2008, unele state membre au prezentat informații incomplete și/sau cu întârziere, ceea ce a afectat calitatea evaluării conformității.

În temeiul articolului 9a, responsabilitatea pentru stabilirea sancțiunilor aplicabile încălcării dispozițiilor directivei le revine statelor membre. Informațiile referitoare la eventualele măsuri luate de statele membre cu privire la nerespectarea valorilor limită sunt incluse, dacă au fost furnizate, în capitolele consacrate fiecărei țări în parte din raportul detaliat pe 2009[8] .

Douăzeci de state membre au prezentat un raport complet respectând întreaga gamă de parametri de monitorizare specificați în directivă. Figura 3 prezintă eșantioanele de carburant prelevate pe milioane de litri de carburant vândut în 2009. Aceasta oferă o comparație între statele membre în condiții echivalente și arată că, raportat la vânzările de carburanți, Belgia, Letonia și Estonia prelevează cele mai multe eşantioane.

În ceea ce privește benzina, opt state membre au raportat că toate eșantioanele au fost în deplină conformitate cu Directiva 98/70/CE (față de cinci state în 2008). Rezultatele testelor privind presiunea vaporilor în perioada verii (DVPE) au indicat mai multe eşantioane neconforme decât pentru alți parametri; mai exact, 174 de eșantioane au fost declarate neconforme cu specificaţiile. În ceea ce priveşte ceilalți parametri, 37 eşantioane pentru cifra octanică „research”/indicele octanic motor (COR/MON), 13 eşantioane pentru limitele de distilare și 59 de eşantioane pentru conținutul de sulf de eșantioane au depăşit specificaţiile din directivă. În plus faţă de acestea, alte 58 de eșantioane au depăşit valorile limită ale parametrilor clasificaţi drept „Altele” (parametri mai puţin sensibili din punct de vedere al mediului sau al calităţii carburantului, cum ar fi conţinutul de plumb, compușii oxigenați și conținutul de oxigen).

În ceea ce privește motorina, 10 state membre au raportat că toate eșantioanele de motorină au fost în conformitate cu Directiva 98/70/CE (față de 11 state în 2008). Parametrii utilizați au fost conținutul de sulf (170 de eșantioane neconforme), punctul de distilare la 95% (34 de eșantioane) și cifra cetanică (10 eșantioane). Creșterea numărului de eşantioane de motorină neconforme este în mare parte imputabilă creșterii numărului de eşantioane al căror conţinut de sulf depăşeşte limita admisă pe parcursul primului an de trecere obligatorie la carburanții fără sulf (și reducerii limitei conținutului de sulf de la 50 ppm la 10 ppm).

Tabelul 2: Sinteză privind gradul de conformitate cu Directiva 98/70/CE în statele membre pentru anul de raportare 2009.

Stat membru | Nerespectarea valorii limită (1) (limite de fiabilitate 95%) (eșantioane neconforme / număr total de eșantioane) | Raportare incompletă (numărul parametrilor nemăsurați / total) | Rapoarte trimise târziu (data limită 30/6/2010) (2) | Observații |

Benzină | Motorină | Benzină | Motorină |

5. CONCLUZII

Calitatea carburantului este strâns legată de calitatea aerului și emisiile de CO2, precum și de uşurinţa cu care constructorii reușesc să respecte limitele dorite de emisii de poluanți și de gaze cu efect de seră și de costurile pe care ei trebuie să le suporte în acest sens.

Monitorizarea calității carburanților în 2009 arată că specificațiile pentru benzină și motorină prevăzute de Directiva 98/70/CE sunt, în general, respectate, fiind constatate foarte puține depășiri. Adoptarea progresivă a standardului EN 14272 de către statele membre duce la o mai mare coerență a datelor disponibile pentru evaluarea diferiţilor parametri în materie de calitate a carburanților, iar statele membre fac eforturi pentru a înţelege mai bine cerințele de raportare.

Întrucât depășirile sunt relativ rare și majoritatea statelor membre iau măsuri pentru a scoate de pe piață carburanții neconformi, Comisia nu cunoaște cazuri în care aceste depășiri să fi avut efecte negative asupra emisiilor vehiculelor sau asupra funcționării motoarelor. Cu toate acestea, Comisia îndeamnă statele membre să continue să ia măsuri pentru a asigura deplina conformitate pentru ca astfel de probleme să nu apară în viitor. Comisia va continua să monitorizeze conformitatea cu cerințele privind calitatea carburanților prevăzute de directivă și, dacă este cazul, va propune măsuri corespunzătoare și proporționale.

Conținutul mediu de sulf a scăzut din nou în 2009 și este cu mult sub nivelul raportat înainte, 2009 reprezentând primul an de raportare de la trecerea obligatorie la carburanții fără sulf (<10ppm) conform Directivei 2003/17/CE.

ANEXĂ: Vânzările de carburanți, pe tip de carburant, în UE în 2009 (în milioane de litri)

Nr. de identificare | Milioane de litri | Austria | Belgia | Danemarca | Finlanda | Franța | Germania | Grecia | Irlanda | Italia | Luxemburg | Țările de Jos | Portugalia | Spania | Suedia | Unit | | |Sortiment de carburant | AT | BE | DK |FI |FR |DE |EL |IE |IT |LU |NL |PT |ES |SE |UK | |1 | Benzină fără plumb COR min.=91 |0 |0 |0 |0 |0 |0 |0 |0 |0 |0 |0 |0 |0 |0 |0 | | 2 | Benzină fără plumb COR min.=91 (<50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 3 | Benzină fără plumb COR min.=91 (<10 ppm S) |202 |0 |453 |0 |0 |1282 |0 |0 |0 |1 |0 |0 |0 |0 |0 | | 4 | Benzină fără plumb COR min.=95 |0 |0 |0 |0 |0 |0 |0 |0 |0 |0 |0 |0 |0 |0 |0 | | 5 | Benzină fără plumb COR min.=95 (<50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 6 | Benzină fără plumb COR min.=95 (<10 ppm S) |2226 |0 |0 |2118 |9533 |0 |4860 |2152 |12424 |449 |5479 |0 |7262 |4647 |20417 | | 7 | Benzină fără plumb 95=<COR<98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 8 | Benzină fără plumb 95=<COR<98 (<50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 9 | Benzină fără plumb 95=<COR<98 (<10 ppm S) |0 |1367 |1748 |0 |0 |25356 |253 |0 |0 |0 |103 |1745 |0 |0 |1179 | | 10 | Benzină fără plumb COR>=98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 11 | Benzină fără plumb COR>=98 (<50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 12 | Benzină fără plumb COR>=98 (<10 ppm S) |66 |445 |3 |167 |2323 |758 |378 |0 |0 |116 |0 |206 |869 |177 |0 | | | Benzină (standard) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Benzină (<50 ppm sulf) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Benzină (<10 ppm sulf) | 2494 |1812 |2204 |2285 |11856 |27396 |5491 |2152 |12424 |566 |5582 |1951 |8131 |4824 |21596 | | | Total benzină | 2494 |1812 |2204 |2285 |11856 |27396 |5491 |2152 |12424 |566 |5582 |1951 |8131 |4824 |21596 | |13 |Motorină | 0 |0 |0 |0 |0 |0 |0 |0 |0 |0 |0 |0 |0 |0 |0 | |14 |Motorină (<50 ppm sulf) | 0 |0 |0 |0 |0 |0 |0 |0 |0 |0 |0 |0 |0 |0 |0 | |15 |Motorină (<10 ppm sulf) | 7120 |8293 |3044 |2576 |39488 |36965 |3407 |2840 |30419 |2019 |7633 |5741 |28157 |4765 |23908 | | | Total motorină | 7120 |8293 |3044 |2576 |39488 |36965 |3407 |2840 |30419 |2019 |7633 |5741 |28157 |4765 |23908 | | |

| | | | | | | | | | | | | | | | | | | | | | | | | | | | | | | | |Nr. de identificare | Milioane de litri | Cipru | Republica Cehă | Estonia | Ungaria | Letonia | Lituania | Malta | Polonia | Slovacia | Slovenia | Bulgaria | România | Uniunea Europeană | Uniunea Europeană | | |Sortiment de carburant | CY | CZ | EE |HU |LV |LT |MT |PL |SK |SI |BG |RO |EU |% Total | |1 | Benzină fără plumb COR min.=91 |0 |0 |0 |0 |0 |0 |0 |0 |0 |0 |0 |0 |1 |0,00% | | 2 | Benzină fără plumb COR min.=91 (<50 ppm S) |0 |0 |0 |0 |0 |0 |0 |0 |0 |0 |0 |0 |2 |0,00% | | 3 | Benzină fără plumb COR min.=91 (<10 ppm S) |0 |35 |0 |0 |0 |0 |0 |0 |0 |0 |0 |0 |1976 |1,54% | | 4 | Benzină fără plumb COR min.=95 |0 |0 |0 |0 |0 |0 |0 |0 |0 |0 |0 |0 |4 |0,00% | | 5 | Benzină fără plumb COR min.=95 (<50 ppm S) |0 |0 |0 |0 |0 |0 |20 |0 |0 |0 |0 |0 |25 |0,02% | | 6 | Benzină fără plumb COR min.=95 (<10 ppm S) |468 |0 |375 |1951 |0 |497 |67 |5212 |752 |714 |825 |0 |82434 |64,39% | | 7 | Benzină fără plumb 95=<COR<98 |0 |0 |0 |0 |0 |0 |0 |0 |0 |0 |0 |0 |7 |0,01% | | 8 | Benzină fără plumb 95=<COR<98 (<50 ppm S) |0 |0 |0 |0 |0 |0 |4 |0 |0 |0 |0 |0 |12 |0,01% | | 9 | Benzină fără plumb 95=<COR<98 (<10 ppm S) |0 |2671 |0 |0 |389 |0 |8 |0 |0 |0 |0 |1337 |36165 |28,25% | | 10 | Benzină fără plumb COR>=98 |0 |0 |0 |0 |0 |0 |0 |0 |0 |0 |0 |0 |10 |0,01% | | 11 | Benzină fără plumb COR>=98 (<50 ppm S) |0 |0 |0 |0 |0 |0 |0 |0 |0 |0 |0 |0 |11 |0,01% | | 12 | Benzină fără plumb COR>=98 (<10 ppm S) |50 |56 |41 |75 |31 |3 |0 |627 |17 |85 |0 |874 |7379 |5,76% | | | Benzină (standard) | 0 |0 |0 |0 |0 |0 |0 |0 |0 |0 |0 |0 |22 |0,02% | | | Benzină (<50 ppm sulf) | 0 |0 |0 |0 |0 |0 |24 |0 |0 |0 |0 |0 |50 |0,04% | | | Benzină (<10 ppm sulf) | 518 |2762 |416 |2026 |420 |500 |75 |5839 |769 |799 |825 |2211 |127954 |99,94% | | | Total benzină | 518 |2762 |416 |2026 |420 |500 |99 |5839 |769 |799 |825 |2211 |128026 |100,00% | |13 |Motorină | 0 |0 |0 |0 |0 |0 |0 |0 |0 |0 |0 |0 |13 |0,01% | |14 |Motorină (<50 ppm sulf) | 0 |0 |0 |0 |0 |0 |30 |0 |0 |0 |0 |0 |44 |0,02% | |15 |Motorină (<10 ppm sulf) | 419 |4899 |632 |3458 |783 |1063 |67 |12935 |983 |1338 |2077 |4838 |239882 |99,98% | | | Total motorină | 419 |4899 |632 |3458 |783 |1063 |97 |12935 |983 |1338 |2077 |4838 |239926 |100,00% | |

[1] Directiva 98/70/CE privind calitatea benzinei și a motorinei și de modificare a Directivei 93/12/CEE a Consiliului, JO L 350, 28.12.1998, p. 58.

[2] Cifra octanică „research” (COR) este o măsură cantitativă a raportului maxim de comprimare la care benzina poate fi folosită într-un motor, fără ca o parte a amestecului să se autoaprindă în motor. Autoaprinderea duce la un consum excesiv de carburant și la o creștere a emisiilor de compuși organici volatili și a emisiilor de monoxid de carbon.

[3] Presiunea vaporilor este o măsură a predilecției carburantului de a se evapora. Este reglementată vara deoarece temperaturile din această perioadă a anului pot duce la emisii puternice de compuși organici volatili care sunt precursorii ozonului troposferic. Depășirile vor avea drept rezultat creșterea emisiilor de compuși organici volatili.

[4] Parametrul de distilare stabilește proporția de carburant care se evaporă la 100˚C și la 150˚C, și limitează gama compușilor mai ușori care pot fi amestecați cu benzina. Depășirile ar putea cauza formarea de dopuri de vapori și probleme de motricitate.

[5] EN 14274:2003 – Carburanți pentru autovehicule - Evaluarea calității benzinei și motorinei – Sistemul de monitorizare a calității carburanților (FQMS).

[6] https://circabc.europa.eu/w/browse/5e89b837-2bec-4284-b9fe-c156271268f7.

[7] EN 14274 stabilește cantităţile minime de eșantioane ce trebuie prelevate pentru fiecare carburant (în funcție de modelul statistic folosit și de proporția de vânzări). Standardul prevede un număr minim de probe care urmează a fi prelevate pentru fiecare sortiment de carburant:

[pic]

[8] https://circabc.europa.eu/w/browse/5e89b837-2bec-4284-b9fe-c156271268f7